Diari Oficial de la Generalitat Valenciana


Sumari del DOGV 6293, del 21-06-2010 (2010/6929)

RESOLUCIÓ de 15 de juny de 2010, de la Conselleria de Medi Ambient, Aigua, Urbanisme i Habitatge, per la qual es publiquen les valoracions detallades corresponents a la convocatòria d'ajudes destinades a la realització d'activitats de voluntariat ambiental en prevenció d'incendis forestals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6929


Data del document
:   15-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * lluita contra incendis

RESOLUCIÓ de 15 de juny de 2010, de la Conselleria de Medi Ambient, Aigua, Urbanisme i Habitatge, per la qual es publiquen les valoracions detallades corresponents a la convocatòria d'ajudes destinades a la realització d'activitats de voluntariat ambiental en prevenció d'incendis forestals. [2010/6929]
D'acord amb l'Ordre de 22 de desembre de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes de voluntariat ambiental en prevenció d'incendis forestals.
Vista l'acta de la comissió avaluadora de data 14 d'abril de 2010.
Vista la proposta del Servei de Prevenció d'Incendis i Sanitat Forestal.
Vist que la comissió ha valorat totes les sol·licituds que han complit les condicions administratives i tècniques, d'acord amb les condicions previstes en la convocatòria en la base deu, atenent al principi de transparència, i d'acord amb les atribucions que tinc conferides, resolc:
Primer. Distribució provincial
Fer públic que la comissió, amb caràcter previ a la valoració individual de cada expedient, ha establit una assignació del pressupost disponible per a cada província, proporcional al nombre de sol·licituds vàlides presentades, amb un factor de correcció positiu a la província de Castelló pel menor nombre de sol·licituds presentades en aquest territori, de tal manera que la quantia per a cada província s'ha assignat en funció dels percentatges següents: Alacant 41,20%, Castelló 16,46% i València 42,34%.
Segon. Valoracions detallades
Donar publicitat a la relació detallada de les valoracions atorgades per la comissió a totes les sol·licituds que han complit les condicions administratives i tècniques, que s'inclou en l'annex I d'aquesta resolució.
Tercer. Quanties
La publicació de la valoració detallada, com també de la distribució pressupostària provincial, és l'aplicada en la Resolució de 14 de maig de 2010, de la Conselleria de Medi Ambient, Aigua, Urbanisme i Habitatge, per la qual es resol la convocatòria d'ajudes destinades a la realització d'activitats de voluntariat ambiental en prevenció d'incendis forestals (DOCV núm. 6271, de 20.05.2010, correccions d'errades: DOCV núm. 6286 de 10.06.2010 i DOCV núm. 6275 de 26.05.2010) i no implica cap variació sobre les quanties i els costos acceptats.
DISPOSICIÓ FINAL
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació en el Diari Oficial de la Comunitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició del recurs potestatiu de reposició davant el conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques.
València 15 de juny de 2010. - La directora general de Gestió del Medi Natural: M. Ángeles Centeno Centeno
ANNEX I
Valoracions
a) Valoració de les activitats realitzades en anteriors convocatòries
b) Realització d'activitats a zones d'alt risc potencial d'incendis forestals
c) Realització d'activitats en espais naturals protegits
d) Superfície forestal protegida per l'activitat
e) El grau d'adequació entre la despesa prevista i els objectius perseguits pel projecte
f) Període i nombre de voluntaris
g) Experiència prèvia en activitats de voluntariat, suficientment documentada
h) L'obertura de l'activitat a persones alienes a l'entitat sol·licitant, i en especial la implantació del voluntariat a la zona d'actuació
i) Promoure activitats que faciliten la integració de persones amb minusvalideses, física, psíquica o social